**OPĆE SMJERNICE (TERMS OF REFERENCES)**

**ZA** **DODJELU START-UP POMOĆI OSOBAMA S INVALIDITETOM**

u Bosni i Hercegovini i Crnoj Gori s ciljem samozapošljavanja

1. **O PROJEKTU POWER**

Projekt POWER: Stvaranje novih mogućnosti za rad, zapošljavanje i profesionalnu rehabilitaciju osoba s invaliditetom, se realizira u Bosni i Hercegovini i Crnoj Gori zahvaljujući potpori Europske unije, kroz IPA II Program prekogranične suradnje Bosna i Hercegovina - Crna Gora. Projekt provodi Caritas BiH u suradnji s partnerima iz BiH i Crne Gore: Nadbiskupijski centar za pastoral mladih Ivan Pavao II., Udruga roditelja i djece s posebnim potrebama Vedri osmijeh, Fond za profesionalnu rehabilitaciju i zapošljavanje osoba s invaliditetom Federacije BiH, Caritas Barske nadbiskupije, Udruženje Paraplegičara Bar i Biznis start-up centar iz Bara. Projekt ima za cilj stvoriti nove mogućnost za zapošljavanje osoba s invaliditetom. Jedna od aktivnosti projekta POWER je dodjela start-up pomoći osobama s invaliditetom s ciljem samozapošljavanja.

1. **O PROGRAMU DODJELE START-UP POMOĆI**

Osnovni cilj dodjele pomoći kroz start-up je podržati proces samozapošljavanja osoba s invaliditetom u prekograničnom području kroz pokretanje vlastite poslovne djelatnosti. Pod programom start-up pomoći podrazumijeva se potpora razvoju novih poslovnih ideja osoba s invaliditetom ili potporu postojećih poslovnih ideja koje su osnovane u proteklih 12 mjeseci.

Očekivani rezultati poziva:

1. Najmanje 3 osobe s invaliditetom samozaposlene u vlastitoj poslovnoj djelatnosti
2. Podržane poslovne djelatnosti samoodržive nakon 2019. godine
3. **PRIHVATLJIVI PRIJAVITELJI - TKO SE MOŽE PRIJAVITI**

Natječaj je namijenjen za samozapošljavanje osoba s invaliditetom iz Bosne i Hercegovine i Crne Gore. Na natječaj se mogu prijaviti:

1. Osobe s invaliditetom, koje žele pokrenuti vlastitu poslovnu djelatnost i koje nemaju reguliran status zaposlene osobe.
2. Registrirana pravna tijela u vlasništvu osobe s invaliditetom, osnovana u posljednjih godinu dana (nakon 15.04.2018. godine) kojima su sredstva potrebna za održivost poslovne djelatnosti.

Svi prijavljeni trebaju biti nastanjeni ili registrirani na području Sarajeva, Mostara, Kotora ili Berana. Prijave osoba iz drugih mjesta koja pripadaju području Programa prekogranične suradnje između BiH i Crne Gore se mogu uzeti u razmatranje.

*Sukob interesa:* Na ovaj poziv se ne mogu prijaviti osobe koje su u potencijalnom sukobu interesa, odnosno koje na bilo koji način mogu utjecati na proces objektivnog donošenja odluka. Povjerenstvo i projektni tim zadržavaju pravo odbijanja aplikacije za koju se utvrdi da se nalazi u potencijalnom sukobu interesa sukladno domaćem zakonodavstvu i pravilima Europske unije.

1. **UKUPNA RASPOLOŽIVA SREDSTVA**

Ukupan iznos fonda za dodjelu start-up pomoći u Bosni i Hercegovini i Crnu Goru iznosi 15.000,00 €. Maksimalan iznos dostupan za pojedinačne poslovne ideje je 5.000,00 € (ili protuvrijednost u BAM).

1. **PRIHVATLJIVI TROŠKOVI**

Sredstva iz ovog natječaja se mogu iskoristiti samo za financiranje sljedećih troškova:

1. Nabava i održavanje osnovnih sredstava i opreme za rad;
2. Nabava specijalnih pomagala ili prilagođavanje postojeće opreme za radne potrebe osoba sa invaliditetom;
3. Nabava roba, materijala i sirovina koji ne mogu biti predmetom neposredne preprodaje, nego moraju biti upotrijebljeni u poslovnoj djelatnosti;
4. Adaptacija ili proširenje radnog prostora ukoliko je prijeko potrebna za pokretanja poslovanja.

Svi drugi troškovi koje prijavitelji mogu imati neće biti prihvaćeni. Sredstva, materijali, oprema, alati i slično moraju biti nabavljeni u skladu s domaćim zakonodavstvom i pravilima Europske unije. Nabavka korištene opreme i troškovi PDV-a nisu prihvatljivi.

1. **VREMENSKI ROK**

Odabir prijavitelja kojima će se pružiti pomoć kroz ovaj natječaj će se obaviti do sredine lipnja/juna 2019. godine. Rok za potpisivanje Ugovora je 30 dana nakon dostavljanja dokaza o registraciji poslovne djelatnosti. Sredstva će biti na raspolaganju nakon što odabrani prijavitelji ispune sve uvjete propisane ovim natječajem i Ugovorom.

1. **ROK I NAČIN PRIJAVE**

Podnositelji prijave trebaju poslati dokumentaciju na email adresu: z.malic@caritas.ba najkasnije do 06.06.2019.godine u 15.00 sati. Prijava treba sadržavati:

1. Prijavni obrazac za dodjelu start-up pomoći (u prilogu)
2. Nacrt Biznis plan (obrazac u prilogu)
3. Dokaz nadležnih organa o stupnju invaliditeta.
4. Potpisanu izjavu podnositelja prijave (Izjava u prilogu).
5. **KRITERIJI I NAČIN ZA ODABIR**

Prijave će, u ime Ugovarača, pregledati i ocjenjivati neovisno Povjerenstvo sastavljeno od predstavnika projektnih partnera. Povjerenstvo će vršiti ocjenu prijava po osnovu slijedećih kriterija:

* Ispunjavanje osnovnih uvjeta podnositelja prijave (vidi poglavlje 4 i poglavlje 8)
* Relevantnost poslovne ideje s ciljem programa dodjele start-up pomoći
* Održivost poslovne djelatnosti na temelju informacija iz nacrta biznis plana
* Iznos traženih sredstava
* Vlastiti, financijski doprinos podnositelja prijave za pokretanje poslovne djelatnosti.

Projekt zadržava pravo da prije konačne odluke o dodjeli start-up pomoći posjeti određene prijavitelje kako bi obavio provjeru svih navedenih elementa poslovne ideje. Izvješće o radu Povjerenstva i njihova Odluka će se dostaviti svima prijaviteljima na ovaj poziv.

1. **POTPISIVANJE UGOVORA I NAČIN FINANCIRANJA**

Fizičke osobe kojima budu odobrena sredstva iz ovog natječaja će imati obvezu, o svom trošku, izvršiti registraciju poslovne djelatnosti, sukladno važećim zakonskim regulativama. Sredstva iz natječaja će biti operativna tek nakon dostavljanja dokaza o registraciji poslovne djelatnosti.

Sredstva iz ovog poziva se neće uplaćivati na račune prijavitelja, nego će se izvršiti nabavka dobara i donirati prijavitelju. U slučaju odobrenih sredstva za financiranje usluga (poput adaptacije prostora i slično) projekt će izravno financirati odobrene troškove izvođačima radova/pružateljima usluga. Selekciju dobavljača i/ili izvođača radova će izvršiti projektni tim na temelju prikupljenih ponuda u skladu s lokalnim zakonodavstvom i pravilima Europske unije.

Ugovor o dodjeli start-up pomoći će se potpisati sa svim izabranim prijaviteljima. Ugovor će definirati prava, obveze i procedure za realizaciju ovog programa. Za područje BiH Ugovor u ime projekta će potpisati Caritasa BiH, a za područje Crne Gore Caritas Barske nadbiskupije. Ugovor se potpisuje nakon što odabrani prijavitelji izvrše registraciju poslovne djelatnosti sukladno lokalnom zakonodavstvu i dostave dokaz o izvršenoj registraciji. Projekt će u pismenoj formi informirati prijavitelje kojima su odobrena sredstva o njihovim obvezama nakon selekcije.

1. **MONITORING**

Službenik za edukacije uz pomoć projekt menadžera će kontinuirano pratiti i pružiti savjetodavnu potporu izbranim prijaviteljima. Monitoring i praćenje se može obavljati putem posjeta i telefonskih razgovora, a savjetovanje i putem elektroničke pošte, ukoliko je to prikladno. Projekt će na ovaj način moći utvrditi napredak i samoodrživost podržanih poslovnih djelatnosti, ali i pružiti savjetodavnu potporu krajnjim korisnicima.

1. **KONTAKT**

Za sve dodatne informacije možete kontaktirati jednu od dolje navedenih osoba:

Za BiH: Zlatko Malić, Caritas BiH

Email: z.malic@caritas.ba

Telefon: + 387 63 491 208

Za Crnu Goru: Saša Jovanović, BSC Bar

Email: s.jovanovic@bscbar.org

Telefon: + 382 69 328 329